
BELLAS PAROLAS SOBRE OS TRIBALLOS FEITOS 
EN O I CONGRESO TA RA NORMALIZAZIÓN 
DE L'ARAGONES 


As normas graficas de l'aragonés que se publican en as 
fuellas de más adebán son o resultau d*'unos quefers en os 
que ha partizipato muita chen y en os que s'han metito mui- 
tas oras de triballo esparditas entre os zaguers meses de 
1986 y os cuatro primers meses de 1987. Parixe combenién, 
por ixo, rezentar —anque sólo siga qu*en un curto y apre- 
zisau resumen— os triballos que han feito posible plegar 
ta istos alcuerdos d*ortografía firmatos en Uesca o 19 
d'abril de 1987. No pas ta emponderar ixos triballos, sino 
ta que o letor y emplegador d'istas Normas pueda dar-lis 
a chusta mida de a suya balura y de a suya importanzia. 

A primera reunión ta parar o Congreso se fazió en Ues- 
ca Oo 20 de setiembre de 1986. As asoziazions que bi estio- 
ron alcordoron empezipiar o prozeso d*organizazión, zen- 
trar os triballos de o Congreso en a normalizazión de os 
aspeutos ortograficos, azeutando todas as propuestas que 
sobre o tema se nimbiasen, combidar a partizipar en o Con- 
greso a todas as asoziazions que no bi yeran estadas y nom- 
brar una Comisión Organizadera. 


Ista Comisión Organizadera fazió lo suyo primer rolde 
de triballo ro día 18 d*otubre de 1986, alcordando ro ca- 
landario de o Congreso y nimbiando a primera clamada 
cheneral, espardita a trabés de os meyos de comunicazión 
de todas as asoziazions. Dimpués, ista Comisión ha beni- 
to fendo reunions de triballo cada 15 u 20 días ta ir parando 

toz os detalles de a organizazión, programazión y presu- 
puestos. 


O plazo de recullita de as propuestas d'ortografía remató 
ro 31 de chinero de 1987. Con as propuestas plegatas (3 
d'asoziazions y 12 presonals) s'imprentó un libret, Propues- 
tas de Normas Graficas (Publicazions d'o Consello d'a Fa- 
bla Aragonesa, Uesca, febrero de 1987), qu'estió nimbia- 
to a toz os proponens, a toz os miembros de o Consello 
Asesor y atoz os congresistas, seguntes s'iban inscribindo. 


O Consello Asesor, organo de consellamiento creyato a 
instanzias de a Comisión Organizadera, yera formato por 
21 miembros (lingilistas, escritors, mayestros, filologos, le- 
sicografos...) y teneba como misión estudiar as Propues- 
tas y conchuntar-las y armonizar-las ta fer más fázil o que- 
fer de os congresistas en as Chornadas Zagueras de 
Triballo. Dimpués de tres reunions de triballo (en Uesca 
os días 14 y 21 de marzo, y en Sabayés os días 28-29 de mar- 
zO), O Consello Asesor plegó ta ra redazión d'un testo- 
alazet que reuniba ras diferens propuestas y-que se conze- 
biba como una aduya u ferramienta de triballo ta nantar 
en as discusions zagueras. 

Tanimientres, y antiparti de os triballos propios de a or- 
ganizazión, se fueron fendo diferens autos culturals ta dar 
a conoxer a cultura feita en aragonés y ta proyeutar o Con- 
greso enta ra soziedá aragonesa. Estioron más de 20 os que 
se fazieron entre o 15 de chinero y o 15 d'abril de 1987: 
charradas publicas, presentazions de libros, zine, teyatro 
y audiobisuals, rezitals de mosica, esposizions, ezetra. Bel 
amiro de chen ha partizipato en istos autos que han serbi- 
to de bastida ta acobaltar o Congreso y ta ir creyando un 

prozeso de quefer conchunto de toda ra chen que triballa 
por o idioma aragonés. 


As Chornadas Zagueras de Triballo se fazieron en Ues- 
ca (en os salons de o «Zerclo Oszense») os días 18 y 19 
d'abril. Bi eba inscritos 130 congresistas y anque no toz par- 
tiziporon en as sesions de triballo ros dos días, a partizi- 
pazión estió más gran de a que cualsiquier podeba prexinar. 


Os triballos empezipioron con a discusión de as propues- 
tas sobre a representazión de os fonemas bocalicos, con- 
tinoron con a de os fonemas consonanticos y rematoron 
con a fixazión de lo emplego de os guions, as falquetas, 
os tochez y os demás siñals graficos d'aduya en a escritura. 


Ta cada punto concreto s'iban dizindo as propuestas que 
bi eba y a conclusión u rematanza ta ra que yera plegato 
ro Consello Asesor. Si bi eba alcuerdo u s'azeutaba, en pri- 
meras, a soluzión de o Consello Asesor, s'aprebaba o punto 
ixe y se siguiba enta debán. Si no, se feban redolins d*in- 
terbenzions, ta que qui querese podese esfender, con ra- 
zons y argumentazions, bella propuesta, u bien siñalar os 
suyos incombeniens. Dimpués de o cualo, se prebaba de 
plegar ta bel alcuerdo. 


Asinas se fue triballando y abanzando dende as 10 dica 
ras 14 oras y dende as 16 dica ras 21 oras de o día 18 d'abril. 
Se fazió un chiquet descanso ta beyer a Esposizión de li- 
bros, cartels y rebistas en aragonés que —como un auto 
más de o Congreso— bi eba en o Museyo «Alto Aragón», 
y dimpués se continó dica ras 23 oras, ya que bels temas 
yeran pro foscos y caleba abanzar tot o que se podese en 
a redazión de os alcuerdos. 

No se podió plegar, sin dembargo, a alcuerdos en toz os 
puntos. Quedoron en l'aire o emplego de tochez y a repre- 
sentazión de dos u tres fonemas. Istos temas se triballo- 
ron o día 19 de maitins. A falta de rematar sólo que os as- 
peutos de más difízil soluzión, s'interrumpioron os triballos 
de discusión sobre as 12,30 oras. A clausura ofizial la fa- 
zió allora o Consellero de Cultura de a D.G.A., D. José 
Bada, ya que o Presidén de a D.G.A. y Presidén d'Onor 
de o Congreso, D. Santiago Marraco, eba anunziato a im- 
posibilidá d'asistir. Tamién s'aprobeitó ixe inte ta presen- 
tar dos libros en aragonés y atros dos en catalán, de as co- 
lezions «O pan de casa nuestra» y «Pa de casa», de a 
Consellería de Cultura de a D.G.A. 


Dimpués se continó cuasi dica ras tres de a tardi, 
aprebando-se a redazión de os alcuerdos en os temas que 
quedaban pendiens. Si en bel inte as discusions se metioron 
retillantes y parixeba que no bi eba garra camín por do con- 
tinar, cal dizir tamién que tot surtié bien grazias a lautitú 
de dialogo y de rispeto de toz os congresistas. Cal empon- 
derar más que más a correzión en toz os intes, a gran alta- 
ria zientifica que predominó en o debate, a toleranzia y o 
gran esprito de responsabilidá y d'unidá. Cal reconoxer que 
bellas propuestas no pas aprebatas en zagueras, estioron 
esfenditas zereña y limpiamén, con toda ra corada, con ar- 
gumentazions y razonamientos de balura, dica ra fin. Pero, 
malas que se beyeba o peso de as atras argumentazions y 
a mayoría de as opinions contrarias, estioron chitatas en- 
tazaga, u bien, anque demandando en bel caso que se fese 
cuaternar en auta bella opinión particular, azeutatas por 
toz. 


Ye, asinas, a boluntá d'unidá, d'alcuerdo, d'ir enta 
debán toz de conchunta, o más importán que ha dixato be- 
yer platero lo 1 Congreso. 


Ista autitú estió tamién emponderata por os oserbadors 
foranos que asistioron a toz os debates: os representans de 
l"Asoziazión Internazional ta ra Esfensa de as Fablas y Cul- 
turas Menazatas, D. Jordi Pou y D. Joaquim Egea, y o re- 
presentán de /*Academia de la Llingua Asturiana, D. Ra- 
món d*Andrés. 


A firma de os alcuerdos de Normas Graficas de l'ara- 
gonés se fazió dimpués de a Chenta de Rematanza de o 
Congreso (en l'Otel «Pedro I d'Aragón», de Uesca), mien- 
tres se sentiban os sons de o biolín, o chuflo y o chicotén 
de bels miembros de «La orquestina del Fabirol» tocando 
biellas mosicas de a tierra nuestra. Estió un inte de goyo 
y d'asperanza en o futuro de laragonés. 


Firmoron en primer puesto ros representans de as dife- 
rens asoziazions, dimpués os miembros de o Consello Ase- 
sor y, en zagueras, os miembros de a Comisión Organiza- 
dera. Todas ixas firmas qu'emologan as Normas Graficas 
ban reproduzitas en as fuellas zagueras d'iste libret. 


D”agora enta debán, toz os qu'escribimos en aragonés 
emos unas normas graficas comuns, claras y senzillas; feitas 
entre toz y azeutatas por toz, que balen tanto ta l'arago- 
nés cheneral u común como ta cualsiquier modalidá cheo- 
grafica d'aragonés. Son as primeras que l'aragonés pose- 
ye en toda ra suya istoria (pos ni sisquiera en a Edá Meya 
bi abió una norma común y cheneral). O que cal agora ye 
que las empleguemos y espardamos, que toz os escritors 

en aragonés (en cualsiquier bariedá qu'escriban) las ado- 
ten como propias, contribuyindo asinas a ra dinificazión 
de l'aragonés y a ra suya consolidazión como lengua lite- 
raria. 


Ye posible que bel aspeuto siga amillorable u que no pas 
toz os problemas que li se podesen planteyar a bel escritor 
en aragonés en tiengan de soluzión con istas Normas. Ixo, 
lo tiempo lo nos dizirá. Y si cal fer rebisión de bel detalle, 
siempre será posible fer-lo cuan parixca combenién. No bi 
ha que olbidar que as normas graficas (u ortograficas) d'un 
idioma sólo son que una combenzión, un alcuerdo, un pau- 
to que respetan toz. 


Pero tamién, chustamén por ixo, cal dizir qu'istas Nor- 
mas han bocazión de futuro, porque o camín feito dica ple- 
gar t'aquí ye estato largo, de triballo zereño, de reflesión 
serena, de dezisions pillatas amoniquet y con tiento, d”al- 
cuerdos feitos con respeto y con ficazio, con a partizipa- 
zión de muita chen. ¿Y qué millor guarenzia ta l'azeuta- 
zión y ta ra perdurazión en o tiempo d'unas normas, si 
antiparti d'estar senzillas, claras y loxicas, se refirman en 
un pauto feito entre toz? 


Uesca, abril de 1987. 


Francho Nagore Laín 
Presidén de a Comisión Organizadera 
de o I Congreso Ta Ra Normalizazión de L*Aragonés 

NORMAS GRAFICAS EMOLOGATAS 
EN O I CONGRESO TA RA 
NORMALIZAZIÓN DE L'ARAGONÉS 


INTRODUZIÓN 


Istos alcuerdos fan referenzia sólo que a custions 
ortograficas. Ixo sinifica que sólo consellan cómo repre- 
sentar graficamén as parabras, sin dentrar en dengún 
tipo de normatibizazión gramatical ni lesica, tema que 
no ye oxeto d'iste Primer Congreso. 


A elaborazión d'istas normas ortograficas de l'ara- 
gonés s'ha feito siguindo ros criterios y prenzipios que i 
son contino: 


1. A senzillez y a coderenzia sistematica priman 
sobre cualsiquier atra considerazión. 


2. As normas han de serbir ta todas as modalidaz 
d'aragonés, por o que se tien en cuenta o conchunto de 
a fabla aragonesa como un sistema de sistemas (u diasis- 
tema), y as suyas rilazions internas. 


3. O criterio que ye l'alazet ta determinar as normas 
graficas ye o criterio fonoloxico (u fonematico). Quiere 
dizir-se con ixo que siempre que ye posible se fa corres- 
ponder a cada fonema un solo grafema (u siñal grafico, 
u letra), y a cada grafema un solo fonema. 


4. En bels casos se creba o prenzipio debandito. Ye 
sólo que en os casos en que parixe más consellable fer 
baler bella restrizión. 

Istas restrizions son: 


4.1. A restrizión morfoloxica, que consella mante- 
ner integra en toz os casos a imaxen grafica de bel ele- 
mento u forma gramatical, anque seguntes o contesto 
pueda amanixer con diferens barians. 


4.2. A restrizión transdialeutal, que consella adotar 
una uniformidá grafica ta reyalizazions foneticas que 
han chiquetas bariazions seguntes as redoladas. 


A escritura ofizial u normatiba no puede estar una 
escritura dialeutal, que reflexe esautamén a estrutura fo- 
netica y fonoloxica de cada dialeuto u de beluno en par- 
ticular, sino que ha a estar un compromís entre todas as 
posibles escrituras dialeutals. 


4.3. A restrizión semantica, que consella escribir di- 
ferens dos parabras iguals en a suya prenunzia, pero con 
distintos senificatos. 


4.4, A restrizión de o costumbre u a tradizión de as 
fablas romanicas, que en muitos casos consella azeutar 
soluzions que s'esbarran de o prenzipio fonoloxico. 


Sólo s'azeutan istas restrizions en casos muito con- 
cretos en os que parixe difízil trobar atra soluzión mi- 
llor. 


L'ALFABETO ARAGONÉS 


L”alfabeto aragonés ye feito de dos chuegos de le- 
tras, mayusclas y minusclas, erenzio de a tradizión latina 
y de a suya istoria propia. 

Istas letras son: 


MONOGRAFOS 


Mayusclas 


N <XECANMRBTDO AZLECUCE TOTO > 


Minusclas 


N Ex "0759033390700 0207 


ss TES 


Nombre 


a 
be 
ca 
de 
e 

fe 
gue 
1 
jota 
le 
me 
ne 
ñe 
O 
pe 
re 
se 
te 

u 
xe 
ye 
zeta 


Fonema 
/a/ 
/b/ 
/k/ 
/d/ 

¿el 

// 

/g/ 

/1/ 

Ix/ 

// 
/m/ 
/n/ 
/1w/ Un!) 
/0/ 
/p/ 

E E 
/s/ 

/t/ 

/u/ 

IS/ (1/7) 
/y/ 

10/ 


DIGRAFOS 


Ch, CH ch che 181 (Af) 
Gu, GU gu gue /g/ 
A La 11 lle /WY (/M) 
Qu, QU qu cu /Kk/ 

RR rr re dople /1/ 


Cuan aigan d'arringlerar-sen as'parabras por orden 
alfabetico, se ferá seguntes o siguién orden: 


DE dit Eg Doll Eh 1,1 04%0,5 0 7 
S, E, DU, We My Ya Es 
En escribir, por un regular s'emplegan as minusclas. 


S'emplegan as mayusclas en os casos siguiens: 


—Inizial de os nombres propios. 


—Inizial de parabra que prenzipie parrafo u que bai- 
ga dimpués de punto. 


—Parabras completas en retulos, tetulos (de obras, 
capetulos, alpartatos, ezt.) u en meyo de un testo, 
como caráuter grafico de a mesma forma que pue- 
de emplegar-se un cambeo de o tipo de letra, un 
surrayato, ezt. 


—Os tratamientos en o lenguache alministratibo, 
sigan inizials u parabras completas. 

REPRESENTAZIÓN DE OS FONEMAS * 


1. BOCALS 


De bocals u fonemas bocalicos bi'n ha zinco en ara- 
gonés: a, e, i, 0, u. Se representan en a escritura con os 
grafemas u siñals graficos que i son contino: 


1.1. a 


1.1.1. Representa o fonema /a/: palla, faba, taca, 
agora. 


1.1.2. En bellas bariedaz de benasqués u alto riba- 
gorzano, ista letra representa, antimás, a o fonema /e/ 
en Os casos siguiens: —plurals d'o grupo nominal (/as 
casas/les káses/), —rematanzas de as segundas y seise- 
nas presonas de bels tiempos berbals (cantas/kántes/, 
puyan/púyen/?). 


1.2. e 


Representa o fonema /e/: meter, rete, perera, tieda. 

1.3.1. Representa o fonema /i/ en todas a suyas re- 
yalizazions foneticas. 


* ALBERTENZIA: Como se gosa fer en os estudios y triballos de lingúistica, 
as representazions foneticas (de sonitos) se fan entre gafez | ] y as represen- 
tazions fonoloxicas (de fonemas) se fan entre barretas decantatas / / 

—bocal palatal [1]: ¿bón, ixo, inte, filo, mirar, mio, 
rio, muir. 


—semibocal [i]: pai, mai, beigo, foi, boi, mui, muito, 
fuina. 


—semiconsonán [j]: biega, tabierna, ubierto, tiengo, 
biengo, conzenzia, pazenzia, cudiau, piular, miular. 


1.3.2. A unica eszeuzión ye a conchunzión copulati- 
ba y. 


1.4. o 


Representa o fonema /o/: coco, olorar, plorar, mo- 
tolón. 


1.5. u 


1.5.1. Representa o fonema /u/ en todas as suyas 
reyalizazions foneticas: 


—bocal belar [u]: puyas, nuquera, otular, uga, fuso, 
fulco, xuto. 


—semibocal [u] (en os diptongos au, eu): augua, 
pauto, cudiau, puyau, reuto, aspeuto. 


—semiconsonán [w] (en os diptongos ua, ue, ui): 
tuara, cuasta, muara, Partacua, Polituara, mueso, 
antuello, fuella, fuesa, muito, ascuitar. 


1.5.2. Sin dembargo, en os diptongos ua, ue, ul en 
situazión inizial u dezaga de bocal, se chenera muito a 
ormino en a prenunzia un elemento consonantico belar 

sonoro (oclusibo u fricatibo). A prenunzia dandalea en 
istos casos entre a semiconsonán [w], a consonán [eg] 
(belar fricatiba sonora) y a consonán [g] (belar oclusiba 
sonora). En istos casos se consella escribir gua, gue, gli. 


Exemplos en situazión inizial: 
—gua: guarán, guaire, guambra, guarenzia, Guarga. 


—gúe: gúello, gúeito, gúembre, gúeina, gúeitre, gúe- 
lla, gúé, gúerto, gúeso, gúercho, gúebra, gúesca. 


Exemplos en situazión interior dezaga de bocal. 
—gua: aguardar, aguaitar, augua. 
—etie: chigiúerre, berigieta, agúerro. 


1.5.3. Sólo que os toponimos mayors que prenzi- 
pian por /wé/ y os suyos deribatos s'escriben sin de g 
inizial: Uesca, Uerta de Bero, uescano, uertero, ezt. 


1.5.4. Antiparti, o grafema u s'emplega como letra 
muta, en os digrafos qu y gu. 
1.6. 


NOTA que afeuta a e y o: En o benasqués no se si- 
ñalará graficamén a esferenzia entre bocals ubiertas y 
zarratas, por no esistir posibilidá de trafuque. 


2. CONSONANS 


De consonans u fonemas consonanticos bi'n ha bente 
en aragonés. 


Se representan en a escritura con os grafemas u siñals 
graficos que i son contino: 


2.1. p 


Representa o fonema /p/, bilabial oclusibo xordo en 
toz Os casos: palla, pai, pella, perén, piar, piular, pixar, 
posar, pola, puen, puyar; napo, plegar, emplir; cap, lp 
(ibón de —). 

2.2.1. Representa o fonema /t/, dental oclusibo 
xordo, en todas as suyas reyalizazions foneticas: tener, 
taca, toz, tozuelo, ta, rete, sete, catar, enta, totón. 


2.2.2. Tamién en as parabras rematatas en -f, en os 
casos que i son contino: 


Os sufixos achiquidors u dispreziatibos, en a suya 
forma de masculino singular (-ef, -of, -ut) s*escribirán 
con -f final, encara que dialeutalmén se reyalizen como 
[t] (mozet), [d] (mozed), [4], u [d]. Exemplos: mozet, 
abet, poquet, airot, pocot, negrut, franchut. 


Tamién se consella escribir a rematanza -f encara que 
dialeutalmén se reyalize como [r], [1] u [9], podendo 
emplegar-se as grafías rematatas en «-er», «-é», «-Ó», 
«-ú» sólo si se deseya reflexar ixa prenunzia dialeutal. 


Exemplos: mozer, mozé, mozed (anque millor mozef). 


Cal siñalar que istos casos no han de confundir-se 


con, lesemas sin de sufixo, ye o caso de comité, birtú, 
autitú, ezt. 

1. +2,3,1...Representa o fonema /k/, oclusibo belar xor- 
do. S'emplega debán de as bocals a, o, u y debán de as 
consonans / y r, en os grupos consonanticos cl y cr: 
caxa, coco, cumo, acucutar, escoscar, cuco; clamar, 
closa, climen, cremar, crebar, clau. 


2.3.2. En bels poquez casos: 


-.3¡ Debán de bellas consonans, en bellas parabras: oczi- 
tano, aczésit, secso (o grupo culto KS se representa en 
aragonés, siempre y cuan se quiera reflexar ixa prenun- 
zia culta, como cs). 


En bel cultismo: actor, fren a autor. 


En situazión zaguera, en o caso de bella modalidá 
dialeutal: chemec. 
2.3.3. ' Tamién s'emplega fendo parti d*o digrafo ch. 


2.3.4. En atros casos, ta representar o fonema /k/ 
s'emplega o grafema compuesto qu. 


2.4. qu 
2.4.1. Iste grafema compuesto representa o fonema 
/k/ cuan amanixe debán de as bocals e, ¡: quera, queso, 


qui, quereba, quiesto, quicar, betiquera, cuquera, quiti- 
clera, niquitoso. 

2.4.2. En os atros casos, o fonema /k/ se representa 
por c. 


2.4.3. Sobre qu? se beiga o punto 4.3. 


2.5. b 


Ye o grafema que representa o fonema /b/, tanto en 
a suya reyalizazión fonetica [b] (bilabial oclusiba sono- 
ra) como en a suya reyalizazión fonetica [b] (bilabial fri- 
catiba sonora): beyeba, baxaba, biega, buro, borina; 
ubierto, debán, faba, ibierno, cataba, tabierna, feba, 
zibo. 


2.6. d 


2.6.1. Ye o grafema que representa o fonema /d/ 
en as dos reyalizazions foneticas suyas, [d] (oclusiba 
dental sonora) y [d] (fricatiba dental sonora): dien, dan- 
daliar, delera, dula, doliquera; cado, fada, dido. 


2.6.2. O sonito [d] en posizión zaguera gosa estar 
una reyalizazión de o fonema /t/ por o que se repre- 
senta con o grafema f. Se beiga lo dito astí alto en o 
punto 2.2.2 en o tocante a ra f. 

2.7.1. Ye o grafema que representa o fonema /g/ 
en todas as suyas reyalizazions foneticas, [g] (oclusiba 
belar sonora) y [e] (fricatiba belar sonora), debán de as 
bocals a, o, u y debán de as consonans / y r: galocha, 

gargamela, gorga, augua, aguaitar, gurrión, afalagar,; 
glera, glan, gripia, grollear, gruñolera. 


2.7.2. Os diptongos ue, ui dezaga de e en lebarán 
de dieresis sobre a u. giiello, berigúeta, giiitrino. 


2.7.3. En atras situazions, ta representar o fonema 
/g/ s'emplega o digrafo gu. 


2.8. gu 


2.8.1. Ye o grafema compuesto que s'emplega ta re- 
presentar o fonema /g/ debán de as bocals e, ¡, guito, 
guixa, guerreyar, falaguera. 


2.8.2. Tamién o grafema gu representa o sonito [w] 
(u semiconsonán) y allora a u cal que en lebe de dieresis 
si ba debán de e u i: berigieta, giúeito, giello, esquirguúe- 
lo. (Se beiga lo dito asti alto cuan se fabla de a bocal u, 
en o punto 1.5.) 


2.9. f 

Representa o fonema /f/ (labiodental fricatibo xor- 
do): faba, fer, fizar, fillo, forato, forón, fuen, fuso, 
afalagar, afogar. 


2.10. z 


2.10.1. Ye o grafema que representa o fonema /0/ 
(interdental fricatibo xordo) en todas as suyas situazions 
y debán de cualsiquier bocal: zabucar, zarrar, zerra, ze- 


reña, zibo, zillo, zoca, zorrupar, zuro, zuño, zielo, zie- 
rro, azul, Napazualas (top.), menanzio, matazía, axizo, 
barza. 


2.10.2. Amanixe en puesto zaguero de parabra en 
bels casos: boz, calz, falz. Pero, más que más, en os 
plurals en -z de as parabras que rematan en -f en singu- 
lar (mozez, corderez, abez, librez, cursez, alazez) y en as 
zinquenas presonas de a conchugazión berbal (fez, can- 
taz, querébaz, direz, ésez). 


2.10.3. A z se prenunzia [s] en benasqués, por o 
que, escribindo en dita modalidá dialeutal, se gosa escri- 
bir s por tradizión y fazilidá, encara que se consella em- 
plegar a grafía normalizata z. 


2.10.4. En a mesma modalidá, as zinquenas preso- 
nas berbals y os plurals de as parabras rematatas en -/ se 
fan en -fs. Por más que, ta respetar ixa prenunzia local, 
se consella escribir en istos casos -fs, no parixe incombe- 
nién i meter -z con balor de -ís. 


2.11. j 


Grafema que representa o fonema /x/ (belar frica- 
tibo xordo). Iste fonema no yera propio de l'aragonés 
orixinalmén, sino que se ye incorporato a ra nuestra 
fabla por meyo de ampraduras lesicas prenzipalmén de 
o castellano, anque tamién de atras fablas: majo, jauto, 
Jota, joriar, ezt. 


S'emplega en no guaires ocasions. En bels casos se 
trata de castellanismos foneticos u lesicos que pueden 

sustituyir-sen por as correspondiens formas aragonesas 
más propias. 


2.12. s 


Representa o fonema /s/ (albeolar fricatibo xordo): 
sol, sal, salagón, senera, sete, sobraño, solenco, sulero, 
sucarrar, sinada, simio, siero, casa, cusir, masada, mes- 
tura, sasos, onsos. 


2.13. ch 


O grafema compuesto ch representa o fonema /?/ 
(palatal africato xordo): chazer, chelo, chemecar, cheni- 
ba, chirar, chirmán, chigúerre, choben, chugar, chungo, 
chulla, mesache, orache, pelache, pocha, tocho, buchar- 
guala. 


2.14. x 


2.14.1. Ye o grafema que representa o fonema /s/ 
(prepalatal fricatibo xordo) en todas as suyas reyaliza- 
zions: sin de elemento bocalico debán [$], con elemento 
semibocalico palatal poco esembolicato [i8], con semibo- 
cal palatal muito esembolicata [is]. 


Exemplos: baxo, buxo, caxico, ixo, coxo, dixar, 
xuto, xufrina, xucar, xucamans, xordica, xada, xuela, 
xorrondar, xafegar, xancato, xenzo, alox. 


2.14.2. Sobre iste fonema cal fer as siguiens consi- 
derazions: 

a) En as redoladas orientals gosa prenunziar-se pe- 
rén con elemento semibocalico palatal debán: «coixo», 
«caixigo». En situazión interior se consella representar 
ixa -/x- en a escritura sólo que con -x-: coxo, caxico. 


En os casos que a palabra prenzipie por ¡x-, y siem- 
pre que responda a ra prenunzia reyal, no se troba in- 
combenién que s'escriba ¡x-: ixordiga, ixuto, anque s'al- 
miten as dos posibilidaz. 


b) En bellas redoladas meridionals de o dominio lin- 
giistico de l'aragonés, o fonema /s/ se reyaliza como [¿]: 
«bucho» (buxo), «cachigo» (caxico), «chalfegar» (xafe- 
gar), «bachar» (baxar), ezt. 


En istos casos se consella ra grafía x. Sólo cuan s'in- 
tente reflexar a prenunzia dialeutal local, poderba estar 
combenién emplegar a grafia ch. 


Por o tanto caldrá endicar qué parabras s”escriben 
con ch y cuáls con x, seguntes a ortografia normalizata. 

2.15.1. Ye o grafema que representa o fonema /y/, 
tanto en a suya reyalizazión fonetica [y] (palatal fricati- 
ba sonora) como en a suya reyalizazión fonetica [9] (pa- 
latal africata sonora): ye, ya, yo, yabos, yera, bayo, 
mayo, suyo, royo, aduya, gayata, beyer, muyiba, traye- 
ba, fuyir, naya, yayo. 


2.15.2. Como ya s'ha dito asti alto, en 1.3.2, a 
conchunzión copulatiba se representa tamién con o gra- 
fema y. 

2.15.3. Por contra, a barián ¡ de o complemento 
pronominalo-alberbial bi se representa con o grafema i: 
i eba, (= bi eba), y no pas yeba u y eba. Por razons 
morfoloxicas, a barián -¡e s'escribe con i: meter-ie. 


2.16. m 


2.16.1. Ye o grafema que representa o fonema /m/ 
(bilabial nasal sonoro) en todas as suyas reyalizazions 
foneticas: malla, meter, milloca, motolón, muito, mue- 
so, aimar, cumo, cremar, almario. 


2.16.2. En interior de parabra, cuan ye en situazión 
implosiba, debán de os fonemas oclusibos bilabials /b/ 
y /p/ Parchifonema nasal se representa perén con m: 
emplir, embolicar. 


2.16.3. En as rematanzas de cuartena presona de a 
conchugazión berbal en aragonés ribagorzano y chista- 
bin s'escribe -m en as formas acutas (presens, futuros y 
tiempos compuestos correspondiens), y -n en as formas 
planas (imperfeutos, condizionals y tiempos compuestos 
correspondiens): fem, ferem; feban, ferían, fesen. 


2.17. n 


2.17.1. Representa o fonema /n/ (albeolar nasal so- 
noro) en todas as suyas reyalizazions foneticas: nino, 
nieu, no, ne, nuquera, nugar, nantar, amanar, nano, 
enuyar, zien, fan, enfilar, trunfa, enfarinar, engarcho- 
lar, erenzio, encherbedir. 


2.17.2. L'archifonema nasal debán de consonán pa- 

latal, por más que foneticamén ye [n], se representa con 
o grafema n: mancheta, inllada, ezt. 


2.17.3. En o caso de parabras empezipiatas por nie-, 
qu'en bellas redoladas se prenunzia ñe-, se consella es- 
cribir nie-: nieu (por ñeu), niérbol (por ñerbo), niedo 
(por ñedo), ezt. 


2.17.4. A n cheminata de l'aragonés belsetán y de 
bels toponimos y cultismos, se representa nn: capanna, 
senna, brenna, lanna, alunno, colunna. 


2.18. ñ 


2.18.1. Ye o grafema que representa o fonema /n/ 
(palatal nasal sonoro): añada, arañón, apañar, escañar, 
rabaño. 


2.18.2. En o caso de as formas «ñ'ai» (= bi'n ha), 
«eba» (= bi'n eba), «ñ*abrá» (=bi'n abrá), ezt., em- 
plegatas en bellas redoladas, puede escribir-se ñ, a o 
consonán de a prenunzia dialeutal; sin dembargo, 
s'abanza más en a normalizazión grafica si se representa 
como ni (por más que no reflexe a prenunzia reyal), pa- 
rando cuenta en o suyo orixen morfoloxico. Asinas: ni 
hai, n'i eba, n'i abrá, ezt. 


2.19. 1 


2.19.1. Ye o grafema que representa o fonema /l/ 
(albeolar lateral sonoro) en toz os casos y reyalizazions 
foneticas: luna, lupia, lebar, lucana, lapo, libiano, luen- 
ga, loza, lolo; filo, alí, emplir, cobalto, alzar, plaza, 

clau, flama. Se beiga tamién o punto 2.20.2. 


2.19.2. A / cheminata de o belsetán se representa /-/ 
ta esferenziar-la de o fonema AY : bel-la, payel- la. 


2.20. Il 


2.20.1. Ye o grafema compuesto que representa o 
fonema /1/ (palatal lateral sonoro): llebre, lloza, alleno, 
catella, milloca, mallar, allora, millor, cullebra, maca- 
trullo, obella, allo, cuallo, tollo, biello, esquilla. 


2.20.2. En aragonés ribagorzano, en o caso de / y 
en os grupos consonanticos pl, cl, fl, bl, a reyalizazión 
[1] sólo ye que una barián fonetica de o fonema [1) por 
o que, d'alcuerdo con o criterio fonematico u fonoloxi- 
co que inspira prinzipalmén istos regles, se consella es- 
cribir /. Asinas, por exemplo: loriquera (por «llorique- 
ra»), luna (por «lluna»), latazín (por «llatazin»), lolo 
(por «llollo»), lugar (por «llugar»), laco (por «llaco»), 
lana (por «llana»), bel (por «bell»), bal (por «ball»), 
clau (por «cllau»), clucar (por «cllucar»), flama (por 
«fllama»), floxo (por «flloxo»), plana (por «pllana»), 
plega (por «pllega»), plorar (por «pllorar»); esclatero 
(por «escllatero»), replega (por «repllega»). 


En os casos en que qui escribe tienga intinzión de fer 
notar o dialeutalismo conszientemén, ye posible escri- 
bir 11. 


2.21, Y 
2.21.1. Ye o grafema que representa o fonema /r/ 


(albeolar bibrante simple) en posizión entrebocalica, en 
posizión zaguera de silaba u dezaga de consonán que no 
sigan, lus. 


Exemplos en posizión entrebocalica: cara, muara, 
xera, zuro, chiro, carero. 


Exemplos en posizión zaguera de silaba: árbol, bar- 
za, alcorzar, niérbol, bárbol, mardano, meter, dar, ca- 
lor, remor, flor, muller. 


Exemplos dezaga de consonán que no siga n, lus: 
broxa, brodio, branquil, bresca, truita, bruno, crosta, 
aladro, cuatrón, crencha, pro, amprar, abrigallo. 


2.21.2. Se mete tamién r debán de a -s de os plurals 
de as parabras que rematan en -r u -ero en singular, por 
más que en istos casos ista r no se prenunzia (fueras de 
bel puesto): flors, mullers, zaguers, corders, chornalers, 
trucadors, amors. 


2.21.3. Se consella escribir a -r zaguera en toz os 
casos, por más que no se prenunzie en bel contesto u en 
bella modalidá dialeutal. 


Exemplos de sustantibos: muller (por «mullé»), lugar 
(por «llugá»), flor (por «flló»). 


Exemplos d'axetibos y alberbios: millor (por «milló»), 
pior (por «pió»). 


Exemplos d'infinitibos: tornar (por «torná»), cullir 
(por «culli»). 


Exemplos d'infinitibos más bella particla enclitica: 
tornar-lo (por «torná-lo»), ir-se-ne (por «i-se-ne»), 

meter-ne (por «meté-ne»), posar-se (por «posá-se»), fer- 
lo (por «fé-lo»), puyar-bi u puyar-ie (por «puyá-ye»). 


2.21.4. O grafema r en posizión inizial de parabra y 
dezaga de as consonans na, lu s representa o fonema /T/ 
(albeolar bibrante multiple): rosera, rete, radiz, ripera, 
riseta, rosta, río, ruxar, onra, enruena, enrobinar, enro- 
ya, enreligar, enrebladura, alredor, esradigar. Fueras de 
Particlo ro, ra, ros, ras, en do ye simple: ta ro cambo, 
ta ra faxa. 


2.22. rr 


Ye o grafema compuesto que representa o fonema 
/T/ en os casos que no se cuaternan en o trestallo ante- 
rior, ye dizir, en posizión entrebocalica: arrozegar, fierro, 
marrada, marruego, lacarrón, barrusta, berra, corruca, 
zerra. 


2.23. Traduzions y adautazions 


En aragonés no esisten atras letras que asdebanditas 
y todas as demás, sigan latinas, chermanicas, griegas, zi- 
rilicas, ezt., serán consideratas foranas. Nomás podrá 
emplegar-se letras d*atros alfabetos en sieglas, abrebia- 
turas entrenazionals, zitas de bocables foranos y en len- 
guaches espezializatos. Exemplos: E. N. H. E. R., km., 
kw/h, «strafe», (a + B) - rr. 


En a traduzión y adautazión de bocables foranos, 
sigan nombres propios u atras parabras, s'adautará ra 
suya prenunzia a ra representazión grafica aragonesa 

más amanata u aprosimata: quilometro, quilobatio. 


Os nombres propios que no en han de traduzión 
s'escriben por o regular con a suya grafía bernacla pero, 
si ixo no ye posible por as limitazions de os meyos grafi- 
cos u porque bi amanixen letras foranas, se prozederá a 
ra suya adautazión. 


3. GUIONS 


O guión s'emplega seguntes os siguiens regles: 


3.1, 


Siempre que s'achunte un imperatibo, un cherundio 
o un infinitibo con bel u bels pronombre u particlas 
pronominalo-alberbials, se meterá un guión entre o ber- 
bo y a particla u entre as dos particlas. 


—Casos d'infinitibo: ascuitar-la, trayer-ne, meter-bi, 
trayer-le-ne. 


En muitas redoladas de o dominio lingúistico de 
aragonés a -r zaguera de os infinitibos no se prenunzia 
en ista posizión. En istos casos se leye /askuitála/, 
/trayéne/, /trayéle né/. 


—Casos de cherundio: ascuitando-la, trayendo-ne, 
dizindo-lis-ne. 


—Casos d'imperatibo singular: ascuita-la, traye-ne, 
torna-la-me,leyitos /askuíta lá/, /tráye né/, /tórna la 
mé/. 

—Casos d'imperatibo plural: ascuitaz-la, trayez-ne, 
ascuitaz-le-ne. 


3.2. 


Cuan s'empleguen pronombres presonals en posizión 
enclitica dezaga de formas berbals conchugatas, s*escri- 
birán eseparatos por guión: tornaba-se, torna-la. 


Pero ye de siñalar que o emplego de formas berbals 
conchugatas más pronombres presonals en posizión en- 
clitica sólo. se da en bel caso en a composizión lirica: 
«Torna-la en oro lo brilo de o sol». 


dde 


En posizión proclitica, os pronombres presonals y as 
particlas pronominalo-alberbials más forma berbal s'es- 
cribirán sin de guión: las ascuitaz, en trayez, en tiengo, 
bi yera, i plega. 


3.4. 


S'en emplega tamién de guión cuan ye preziso tallar 
una parabra en remate de ringla. En ixe caso, nomás 
podrá fer-se trestallamiento por silabas completas, sin 
tallar diptongos en dengún caso: fue- / llas, estie- / mos. 


4. FALQUETAS 


A falqueta siñala ra esaparixión d'una bocal y se mete 

perén en puesto de dita bocal. A iste prozedimiento gra- 
fico lo clamamos apostrofazión. 


A falqueta s'emplega seguntes os siguiens regles: 


4.1. 


Por sistema no s'apostrofarán nunca os berbos, sus- 
tantibos, axetibos y alberbios. 


4.2. Articlos 


L”articlo masculino singular puede apostrofar-se en 
a forma l' debán de parabras prenzipiatas por bocal: 
Ponso, Pordio, Purmo, Particlo. 


A ormino no s'apostrofa l'articlo cuan a parabra que 
li sigue prenzipia por ¿u as silabas atonas es-, en-, em-: 
o Ibierno, o estanco, o entibo, o empente. 


L*articlo femenino singular puede apostrofar-se en a 
forma /* debán de parabra prenzipiata por bocal a-: /?al- 
milla, Paloda, Paugua. 


Fueras de as i cuaternatas, d'apostrofazions d'arti- 
clos s*'aconsella no fer-ne denguna más. 


NOTA. En os casos en que siga posible, en as bariedaz orientals, 
se dará preferenzia a l* sobre Y, tanto si ye articlo como pronombre: 
ta VPibert (por ta?!), a Pautor (por a”), te lPamostraré (por te”. 


4.3. Preposizions 
Preposizions, ta, enta + articlos O, a, Os, as, si se 

contrayen, s'apostrofarán d'ista traza: to, ta, tos, 
t'as; ento, ent'a, ent'os, ent'as. 


Preposizions ta, enta, pa, a + articlo el, es, si se 
contrayen, s'apostrofarán d'ista traza: fa?*l, enta"l, pal, 
al, tas (ta + es). 

Preposizión de + parabra que prenzipia por bocal, 
s'emplega siempre !lapostrofazión: d'astí, d*Antón, 
d'aimar-te, d'un, d'ixo, d'emologazión, d'embolicar, 
d”orgúello. 


En o caso de preposizión de + articlo determinato, o 
emplego de a falqueta ye ozional: d'o, d'a, d'os, d'as 
pero, tamién, de o, de a, de os, de as. 


En toz os demás casos as preposizions s'escribirán 
con a suya forma completa. 


4.4. Que 


Se consella no apostrofar a palabra que. 


Si a un caso se creye preziso fer-lo, a representazión 
grafica será: qu'a-, qu'e-, qu'i-, qu'o-, q'u- (y qu'ha, 
qu'has, qu'han con as formas berbals con Ak- de o pre- 
sén d'indicatibo de o berbo aber: o qu*has dito no me 
choca guaire). 


Nunca no s*apostrofará si o qué yetonico: (¿Qué has dito? 
¡Qué angulema!.). 


4.5. P.P.A. + berbo 


(P.P.A. bale por pronombre presonal atono u parti- 

cla pronominalo-alberbial.) 
—Un P.P.A. + berbo que prenzipia por bocal (u /). 


S'apostrofa perén como i ye contino: 


me m' 
te p” 
se $” 
el (barián oriental) Fu? 
els (barián oriental) Is 


Son apostrofazions ozionals: 


lo, la, li/le P 
bi/be pb” 
ne n? 


Pero gosan apostrofar-sen cuan coinziden dos bocals 
iguals. 


Exemplos: 

lo enrestiba Poloraba 
la escurrucha Palzaba 

li eba dito Pimpediba 


li amagaba ra clau 
—Dos P.P.A. + berbo. 


Bi ha prioridá en l'apostrofazión con o berbo. Si ixo 
no ye posible, se fa l'apostrofazión entre os dos P.P.A. 
O que tresbate una bocal ye o segundo P.P.A.: me'n 
boi, le'n das, bin ha. 


—Tres P.P.A. + berbo. 


O primer P.P.A. no s'apostrofa y os atros dos se ri- 
xen por o regle anterior: me se'n tornaba. 


5. OS TOCHEZ Y ATROS SIÑALS DIACRITICOS 


5.1, 


Son siñals diacriticos o tochet, a dieresis y a h. 


Seda 


L*azento grafico se representa por meyo d'un tochet, 
feito de a dreita ta ra cucha. S”emplega ta poder repro- 
duzir en a prenunzia ra tonizidá esauta de cada parabra. 


Sida 


No s'en i mete de tochet en as parabras atonas. 


5.4, 


As parabras tonicas podrán lebar-ne de tochet, siem- 
pre que se quiera, en a suya bocal tonica, siga mayuscla 
u minuscla, si se deseya cuaternar u siñalar a suya pre- 
nunzia esauta, encara que no ye obligatorio que en os 
casos que i son contino. 


55. 
Parabras polisilabicas. En leban de tochet: 

5.5.1. As parabras acutas rematatas en bocal u en 
bocal siguita da letra n u s: astí, debán, ferás. 


5.5.2. Os alberbios rematatos en -men en lebarán de 
tochet en a e de a silaba -mén por más que ye de notar a 
presenzia d'un azento tonico secundario en o lesema de 
l'alberbio: tasamén /tása mén/, malamén /mála mén/. 


5.5.3. As parabras planas que rematan en cualsi- 
quier consonán, fueras de anu as, u as rematatas en 
grupos de consonans cualsiquieras: niérbol, ráfil, queré- 
baz; chóbens, niérbols, ráfils, bárbols. 


5.5.4. As parabras esdrúxulas en toz os casos: féba- 
nos, áraba, Puértolas, Yéqueda. 


5.6. 


As parabras monosilabicas no en lebarán de tochet 
nunca, fueras de os casos que i son contino, en os que 
en esiste d'omofonía. 


z 


á preposizión, puede lebar-ne de tochet cuan 
se prezise esplizitar que ye preposizión por- 
que o contesto no ye claro, ta no trafucar- 
la con larticlo a. 


án entrerrogatibo. 
dé berbo (dar). 
él /éls pronombre, ta no trafucar-lo con a barián 


d'articlo el/els. 

más/més alberbio. 

mái alberbio de negazión (nunca), ta no trafu- 
car-lo con mai, femenino de pal. 


Vs 


Ó entrechezión, alberbio relatibo. 


sé berbo (saper). 
sí alberbio. 
té planta e infusión. 


5.6.1. Os entrerrogatibos y as entrexezions perén en 
lebarán de tochet. 


+7. 


Azentuazión de as parabras con diptongo. 


5.7.1. En os diptongos crexiens (ía, ie, lo, ua, ue, 
uo) s'en meterá de tochet en a bocal ubierta, si ye prezi- 
so seguntes os regles chenerals: calién, gallipuén, fuése- 
nos, metió, estudián. Pero palpiar, bandiar, estudiet. 


5.7.2. En os diptongos decrexiens en posizión acuta 
(ai, ei, oi, au, eu, ou). no cal meter-ne de tochet: gam- 
boi, escai, estoi, chintau, pasaclaus, pelaire, conzeuto. 
Pero caráuter, néutar. 


Seguntes iste regle as parabras acutas rematatas en 
diptongo decrexién, solo u siguito de consonán, no cal 
que en leben de tochet. 


5.7.3. En os diptongos neutros u indezisos (iu, ul) 
tampó no cal meter-ne de tochet: piular, muito, repui. 


5.8. 


Azentuazión de as parabras con iyatos. 


5.8.1. En os iyatos s'en mete de tochet en os casos 


Mo 


que i son contino: 
—Ía 
—Íe 
— 0 
—úa 
—úe 
—ué 
—úo 
—Uuó 
— al 
—eÍl 
—oÍ 
—aú 
—eú 
—id 
—¡é 


£ 


— Ó 


cría 
bandíe 
abrío 
autúan 
autúe 
autué 
autúo 
autuó 
país 
leíto 
roído 
paúl 
reúma 


crié (berbo criar) 
pió (berbo piar) 


En os demás casos no s'en mete de tochet: 


— 4 


cambeo 
eroe 
dandalea 
poliu, metiu 


5.8.2. Son eszeuzions as parabras acutas rematatas 
en iyatos de bocal ¿ más bocal a, e, o siguitos de -r za- 
guera, que no s'azentugarán en dengún caso: criar, mal- 
fiar, piar, imbiar, frior, pior, prior, lier, crier. 


cai 


dels 


O grafema h no representa dengún fonema. S*emple- 
ga sólo que como siñal diacritico, ta formar o grafema 
compuesto ch y en bellas presonas de o berbo aber ta 
conoxer-las d'atros elementos gramaticals: 


Ha (fren a a articlo). As formas hai y hei, barians de 
ha tamién en leban de A. 


Has (fren a as, articlo). 
He (fren a e, conchunzión copulatiba). 
Han (fren a an, alberbio de puesto). 


5.10. 


S'en meterá de dieresis u puntez (**) en os grupos 
gue, gui ta siñalar que a u se prenunzia: giello, gúeito, 
esquirgúelo, ezt. 


6. SIÑALS DE PUNTUAZIÓN 


6.1. 


S'emplegan como siñals de puntuazión os parente- 
sis, Os gafez, os guions aclaratorios, os dos puntos, o 
punto, a coma, o punto y coma, os puntos suspensibos, 
as cometas, a interrogazión y a esclamazión. 


6.2. 
En as preguntas y esclamazions, por un regular s'en 


a 


meterá de siñals debán y dezaga de a frase. 


Cuan a frase prenzipie por un pronombre u alberbio 
azentugato y, antimás, siga pro curta, puede escusar-se 
o siñal de debán. 


Exemplos: Qué has feito? Dó para? Cómo plora! 
Pero ¿Qué has feito iste maitín en a ilesia? ¿T'en bas ta 
o mon? 


ls 

